Klubbhus og båter – Norske Studenters Roklub
Her kan du lese mer om tilblivelse og utvikling av vårt vakre byslott: Klubbhuset i Huk Aveny
På Krokskogen, ved den gamle kongevei mellom Kleivstua og Lommedalen, har klubbens Hyttelag sin skihytte, Frøshaug. Hytta er omkranset av ypperlig tur- og ski-terreng. Den har god soveplass, romslig kjøkken med innlagt vann, en peisestue, badstue og badestamp. Se også egen fane på hjemmesiden – Utleie/Frøshaug.
Fra 1924 har NSR hatt sitt eget landsted, Solodden, på Kalvøya ved Sandvika. Her er det små hytter med sengeplass, godt utstyrt kjøkken og båthus med garderobe. Her kan medlemmene bo, ro og bade.Husene på Solodden ble delvis bygget med materialer fra det gamle båthuset på Bygdøy.
Det ligger et bredt utvalg av gode robåter og venter på medlemmene. Man finner alle typer utriggede båter: Åtter, firer, dobbeltfirer, toer, dobbeltsculler og singelsculler. Båter for både tunge og lette roere. Det er båter som er enten ¾ eller ½ utriggede, og som tåler litt tøffere forhold. Og det er innriggere.
Bortsett fra én båt (åtteren nr. 232 «Sigurd Bang» som er blåmerket) er alle båtene grønne og kan brukes av alle godkjente roere.
Både Frøshaug og Solodden kan leies for kortere og lengre opphold.For leie av Frøshaug; ta kontakt via e epost: marianne(at)roklubben.no.
For leie av Solodden; ta kontakt med Soldronningen på epost: marianne(at)roklubben.no
Se også egen fane på hjemmesiden under "utleie".
NSR har en meget stor flåte – fra åttere til singler, trebåter til det ypperste i karbon, fra race til coastal rowing osv. Om vi sjøsatte dem alle, ville vi ha et sete til nesten halvparten av klubbens medlemmer. Her er en liten oversikt over hva vi har: